पाएं अपने शहर की ताज़ा ख़बरें और फ्री ई-पेपरडाउनलोड करें
कस्बे के समीप नेशनल हाईवे-27 पर अंतरराज्यीय सीमा सील किए जाने के बाद अब निजी वाहनों सहित बसों के प्रवेश पर पाबंदी लगने के बाद कोटा, बूंदी, बारां डिपो की बसें कस्बे तक ही आ रही हैं। जिससे बसों में आने वाले प्रवासी मजदूर कस्बे से पैदल जाने को विवश हो गए हैं।शनिवार सुबह हाइवे चौकी बॉर्डर से करीब 12 प्रवासी मजदूर पैदल शिवपुरी के लिए जा रहे थे। मजदूर राधे पुत्र मोहनलाल निवासी हरिपुर डबरा, रामकिशन पुत्र बादाम निवासी करई, मनोज चंदन निवासी दिनारा ने बताया कि वह सब जोधपुर में मजदूरी कार्य करते थे।
धीरे-धीरे देश लॉकडाउन की ओर बढ़ता देख वे मजदूरी छोड़ घर की ओर रवाना हुए। जोधपुर से तो बसों से कस्बाथाना तब पहुंच गए, लेकिन यहां बॉर्डर सील होने के बाद से शिवपुरी तक बसें नहीं जा रही हैं। मध्यप्रदेश में भी रोडवेज बसों के जाने पर पाबंदी लगा दी है। जिसके कारण प्रवासी मजदूर पैदल शिवपुरी जाने को मजबूर हैं। ऐसे कई मजदूर दिनभर तेज धूप व गर्मी में पैदल ही शिवपुरी के लिए जाते दिखाई दे रहे हैं। फिलहाल मजदूरों को खाने-पीने की कोई समस्या नहीं है, लेकिन मजदूर फिर से सड़कों पर पैदल जाते दिखाई देने लगे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn